open-index/open-wikipedia-markdown huggingface dataset:
President Yo La Tengo

***President Yo La Tengo*** é o terceiro álbum da banda estadounidense de rock alternativo Yo La Tengo, publicado en 1989 a través do selo Coyote Records. Foi posteriormente lanzado por Coyote/Twin Tone Records xunto con *New Wave Hot Dogs*, o seu segundo álbum, e o sinxelo "Asparagus Song" nun único disco, e posteriormente reeditado por Matador Records en 1996.

*President Yo La Tengo* gravouse no estudio Waterhouse, agás os temas 4 e 6, que foron gravados no famoso club CBGB.

## Listaxe de cancións 
## Notas
Nancy Horan

**Nancy Horan** é unha escritora estadounidense en lingua inglesa.

## Traxectoria
Viviu a maior parte da súa vida en Oak Park (Illinois). Actualmente vive en Puget Sound (Washington). A súa novela *Loving Frank* trata da relación entre Mamah Borthwich e o arquitecto estadounidense Frank Lloyd Wright.

## Obra
**Loving Frank*, 2007.

## Véxase tamén
### Ligazóns externas
*Páxina web da escritora
*Loving Frank
Túnel Seikan

300px|miniatura|dereita|Percorrido do Túnel Seikan.

O **Túnel Seikan** é o túnel ferroviario máis longo do mundo, cunha lonxitude de 53 quilómetros, 23'3 deles baixo o fondo mariño. Situado no Xapón, comunica as illas de Honshu e Hokkaido. A súa construción durou 25 anos, e foi inaugurado en 1988. O seu nome **青函** (Seikan) é unha contracción dos nomes das principais cidades a cada lado do túnel: **青**森 (Aomori) e **函**館 (Hakodate).

## Véxase tamén
### Outros artigos
* Eurotúnel
### Ligazóns externas
* Información do Túnel Seikan na web da Prefectura de Aomori
Marcial Dorado

**Marcial Dorado Baúlde**, nado en Cambados o 2 de abril de 1950, é un empresario galego. Dende hai anos reside na Illa de Arousa, após ser condenado por contrabando e narcotráfico.

## Traxectoria 
Comezou a traballar para o contrabandista de tabaco Vicente Otero Pérez "Terito" como piloto de lanchas motoras de alta velocidade. A partir de aí desenvolveu unha ampla carreira profesional que o levou a ser propietario de terreos, estacións de servizo, adegas etcétera. Nos anos noventa foi detido e condenado por contrabando de tabaco. En 2003 foi detido pola orde do xuíz José Antonio Vázquez Taín pola súa implicación na introdución en Galicia a bordo do barco *South Sea*, de seis toneladas e media de cocaína, unha das maiores cantidades intervidas en Europa. Xulgado na Audiencia Nacional, foi condenado en 2009 a 10 anos de cárcere e ao pago de dúas multas de case 70 millóns de euros.. 

No momento de coñecerse a sentenza, xa estaba en prisión por outro asunto, o suborno a dous gardas civís durante a súa etapa de contrabandista de tabaco a finais dos anos 70, polo que fora condenado en 2006 a 2 anos e medio de cárcere, ingresando na prisión da Lama en 2007. En 2015 foi condenado pola Audiencia Nacional a outros 6 anos de prisión e a pagar 21 millóns de euros por un delito branqueo de capital, condena ratificada un ano despois polo Tribunal Supremo.

### Amizade con Alberto Núñez Feijóo 
En 2013 publicáronse fotos no xornal *El País*, onde aparecía navegando co que daquela era secretario xeral do Sergas, e posteriormente presidente da Xunta de Galicia, Alberto Núñez Feijóo, e que xeraría un posterior debate político en Galicia. En 2020 concedeu unha entrevista a Jordi Évole, na que falou sobre a súa amizade con Feijóo. A entrevista provocou que toda a oposición en Galicia pedise explicacións ao presidente, ao que acusaron de mentir cando se escudou en que non era unha relación estreita, mentres que Dorado afirma o contrario.

## Notas
Escola francesa liberal

A **escola francesa liberal** (tamén chamada a "escola optimista" ou "escola ortodoxa") é unha escola de pensamento económico do século XIX, formada en torno ao Collège de France e o Institut de France. O Journal des Économistes foi esencial na promoción das ideas desta escola. Como pensadores clave encóntranse Frédéric Bastiat, Jean-Baptiste Say, Destutt de Tracy e Gustave de Molinari. A escola defendeu integramente o libre comercio na forma de capitalismo laissez faire. Eran grandes opositores das ideas colectivistas, intervencionistas e proteccionistas.

A escola francesa liberal é, xunto cós antigos fisiócratas, a máis importante expresión histórica do liberalismo clásico en Francia. A escola francesa en ocasións é considerada como un antecesor ideolóxico á escola austríaca moderna.

## Notas
Maín, San Clodio, Leiro

**Maín** é un lugar da parroquia de San Clodio no concello ourensán de Leiro na comarca do Ribeiro. Segundo o Instituto Galego de Estatística, en 2024 estaba deshabitado, o que supón unha diminución con respecto a 2011, cando tiña 1 habitante.

## Lugares e parroquias
### Lugares de San Clodio
### Parroquias de Leiro
## Notas
Airexe, Ligonde, Monterroso

**Airexe** é un lugar da parroquia de Ligonde no concello de Monterroso, na provincia de Lugo. Segundo o padrón municipal (INE 2012) ten 28 habitantes (13 homes e 15 mulleres), o que supón unha diminución en 2 habitantes en relación ao ano anterior.

## Toponimia 
A orixe do topónimo é o latín , o lugar da igrexa.

## Camiño de Santiago 
Airexe é unha localidade da etapa Portomarín-Palas de Rei do Camiño Francés a Santiago de Compostela.

## Lugares e parroquias 
### Lugares de Ligonde 
### Parroquias de Monterroso 
## Notas
I Brought You My Bullets, You Brought Me Your Love

***I Brought You My Bullets, You Brought Me Your Love*** é o álbum de estrea da banda estadounidense de emo My Chemical Romance, publicado o 23 de xullo do 2002 a través do selo Eyeball Records. Foi producido polo vocalista de Thursday, Geoff Rickly, no Nada Recording Studio en New Windsor, Nova York.

## Listaxe de cancións
Nelumbo

***Nelumbo*** é o único xénero representante da familia das *Nelumbonaceae*, plantas coñecidas tamén como lotos, malia que é un nome xenérico que se aplica tamén en varias outras plantas e grupos de plantas, como o xénero non relacionado *Lotus*. O vocábulo "nelumbo" deriva do  *neḷum*, o nome para o loto *Nelumbo nucifera*.

Só existen dúas especies vivas deste xénero. A *Nelumbo nucifera* é nativa de Asia e é amplamente cultivada. Pódese comer e é empregada na medicina tradicional chinesa. Esta especie é o símbolo floral da India e de Vietnam. A outra especie é *Nelumbo lutea* e é nativa de América do Norte e o Caribe.

Unha terceira especie é a extinta *Nelumbo aureavallis*, coñecida por fósiles do Eoceno atopados en Dacota do Norte, nos Estados Unidos de América.

## Especies 
Este xénero só conta con dúas especies:

* *Nelumbo lutea* Willd. — Loto americano ou loto amarelo
* *Nelumbo nucifera* Gaertn. — Loto da India ou loto sagrado

## Notas 
## Véxase tamén 
### Ligazóns externas 
* Un xardín acuático na casa
* Nelumbonaceae - *Flora da China* 
* NCBI - Taxonomía
Boiro (homónimos)

O topónimo **Boiro** pode referirse a:

;En Galiza
***Boiro**, concello da comarca de Barbanza;
****Boiro**, parroquia de dito concello;
*****Boiro**, lugar de dita parroquia;
*****Boiro de Arriba**, lugar de dita parroquia;
***Reboiro**, parroquia do concello do Incio;
****Reboiro**, lugar de dita parroquia;
***Boiro**, lugar da parroquia de Miñortos, no concello de Porto do Son;
***Arboiro**, lugar da parroquia de Medos, no concello de San Xoán de Río.

## Véxase tamén
### Outros artigos
Alexander (filme)

***Alexander*** é un filme dirixido por Oliver Stone que se estreou no 2004.

## Sinopse 
Alexandre o Grande (336-323 a. C.), rei de Macedonia, comezou a reinar ós vinte anos. Apoderouse primeiro de Grecia e, despois de conquistar o inmenso Imperio Persa, seguiu avanzando cara a India. Foi un grande estratego que nunca perdeu unha batalla, un visionario cuxos soños, fazañas e destino deixaron pegada na Historia. Cando morreu, ós 33 anos, forxara un imperio sen precedentes na historia.

## Personaxes 
* Colin Farrell como Alexandre
** Jessie Kamm como de Alexandre de neno
** Connor Paolo como Alexandre de adolescente
* Angelina Jolie como Olimpia de Epiro
* Val Kilmer como Filipo II
* Anthony Hopkins como Ptolemeo de vello
** Elliot Cowan como Tolomeo
** Robert Earley como Tolomeo de rapaz
* Jared Leto como Hefestión
** Patrick Carroll como Hefestión de adolescente
* Rosario Dawson como Roxana
* Christopher Plummer como Aristóteles
* David Bedella como Escriba
* Fiona O'Shaughnessy como Enfermeira
* Brian Blessed como Adestrador de loita
* Gary Stretch como Clito
* John Kavanagh como Parmenión
* Nick Dunning como Atalo
* Marie Meyer as Eurídice
* Mick Lally como Vendedor de cabalos
* Joseph Morgan como Filotas
* Ian Beattie como Antígono
* Jonathan Rhys Meyers como Casandro
** Morgan Christopher Ferris como Casandro de rapaz
* Denis Conway como Nearco
** Peter Williamson como Nearco de rapaz
* Neil Jackson como Pérdicas
** Aleczander Gordon como Pérdicas de rapaz
* Garrett Lombard como Leonato
* Chris Aberdein como Poliperconte
* Rory McCann como Crátero
* Tim Pigott-Smith como Omen reader
* Raz Degan como Darío
* Erol Sander como Príncipe persa
* Stéphane Ferrara como Besos, comandante bactrio
* Tadhg Murphy como Soldado
* Francisco Bosch como Bagoas
* Annelise Hesme como Estatira
* Toby Kebbell como Pausanias de Orestis
* Laird Macintosh como Oficial grego
* Féodor Atkine como Oxiartes
* Bin Bunluerit como Rei indio
* Jaran Ngramdee como Príncipe Indio
* Brian McGrath como Doutor
* Oliver Stone como Soldado macedonio na Estatua de Zeus

## Galardóns e nomeamentos 
* 2004: Premios Razzie: 7 nomeamentos, incluíndo peor filme, director, actor e actriz.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
Gol (homónimos)

* **Gol**, tanto marcado nunha competición deportiva.
** **Gol de ouro**, foi un método para determinar o gañador dun partido de fútbol.
** **Gol de prata**, foi un método para determinar o gañador dun partido de fútbol.
** **Regra do gol en campo contrario**, un método para determinar o gañador dun partido de fútbol.
** **Autogol**, **gol en contra** ou **gol en propia meta**, un gol no que un xogador introduce balón na portería do seu propio equipo
* **Goles**, unha cor en heráldica, que se corresponde co vermello.
* **Gol Televisión** (2010-), unha canle de televisión de España que pertence a Mediapro e alugado por Atresmedia Televisión.
* **Rock & Gol** (2004-), unha emisora de radio de España que pertence a Radio Popular.
* **Gol, Noruega**, concello de Noruega.
* **Gol Transportes Aéreos**, unha compañía aérea brasileira.
* **Volkswagen Gol**, un modelo dun automóbil fabricado por Volkswagen.
* **Gol Televisión**, unha canle de televisión español de pago.
* **Gol TV**, unha canle de televisión por cable dos Estados Unidos.
Palavea, Elviña, A Coruña

[miniatura|Situación de **Palavea** no concello da Coruña. En amarelo, [Fontaíña, Elviña, A Coruña|Fontaíña.]]
**Palavea** é un lugar da parroquia de Elviña no concello da Coruña na comarca da Coruña. Segundo o Instituto Galego de Estatística, en 2021 tiña 1.461 habitantes, dos cales 699 eran homes e 762 eran mulleres.

## Características 
No contorno de Palavea existen varios hórreos e lavadoiros catalogados.

No lugar creouse no século XX o Grupo Santa Cristina-Palavea, poboado satélite creado por edificios de cinco plantas e cun plano en forma de abano. No seu interior está o mercado de Palavea., onde ten a súa sede social a asociación veciñal Os Nosos Lares de Palavea

## Palavea na literatura popular 
* *Na aldea de Palavea/ non entra carro ferrado/ sinón o de Martiñán/ cunha porca polo rabo* .

## Lugares e parroquias
### Lugares de Elviña
### Parroquias da Coruña
## Notas 
## Véxase tamén
Penarredonda, Elviña, A Coruña

miniatura|Situación de Penarredonda no concello da Coruña.
**Penarredonda** é un lugar da parroquia de Elviña no concello coruñés da Coruña na comarca da Coruña. Segundo o Instituto Galego de Estatística, en 2021 tiña 174 habitantes, dos cales 90 eran homes e 84 eran mulleres.

O núcleo practicamente desapareceu pola construción de chalés e novas vías.

## Patrimonio 
En Penarredonda sitúase a fábrica de BEGANO-Coca-Cola, edificio inaugurado en 1960 e considerado un dos fitos da arquitectura moderna en Galicia, obra de Andrés Fernández-Albalat Lois e Antonio Tenreiro.

## Lugares e parroquias 
### Lugares de Elviña 
### Parroquias da Coruña 
## Notas 
## Véxase tamén
O Pelouro

**O Pelouro** é un centro educativo situado no lugar dos Baños, na parroquia de Caldelas de Tui (Tui).

## Características
O centro foi posto en marcha en 1973 por Teresa Ubeira e Juan Llauder. En 1988 foi declarado pola Xunta "centro singular experimental de innovación psicopedagóxica e integración".

É un proxecto de integración que ten sido recoñecido con diversos premios e en numerosas investigacións. O seu obxectivo é, segundo contan os responsables, "propiciar a integración saudable de nenos normais con outros con déficits psicosociocognitivos e trastornos xerais do desenvolvemento"

No ano 2015, foi incorporado á Rede Internacional de Escolas Changemaker (axentes do cambio) de Ashoka, unha asociación internacional sen ánimo de lucro dedicada a fomentar o emprendemento social.

## Notas 
## Véxase tamén
### Bibliografía
* 
### Ligazóns externas
*www.opelouro.org
O Birloque, San Cristovo das Viñas, A Coruña

miniatura|Situación do Birloque no concello da Coruña.
**O Birloque** é un lugar da parroquia de San Cristovo das Viñas, no concello da Coruña. Segundo o padrón municipal (INE 2014) ten 206 habitantes (102 homes e 104 mulleres), o que supón unha diminución en 11 habitantes en relación ao ano anterior.

O núcleo está moi transformado, mais aínda quedan vivendas de planta baixa.

## Lugares e parroquias 
### Lugares de San Cristovo das Viñas 
### Parroquias da Coruña 
## Notas 
## Véxase tamén
O Martinete, San Cristovo das Viñas, A Coruña

miniatura|Situación do Martinete no concello da Coruña.
**O Martinete** é un lugar da parroquia de San Cristovo das Viñas, no concello da Coruña. Segundo o padrón municipal (INE 2014) ten 1.015 habitantes (486 homes e 529 mulleres), o que supón un aumento en 29 habitantes en relación ao ano anterior.

## Patrimonio 
No Martinete consérvase un hórreo de tipo bergantiñán sen revocar. Sitúase nunha área con forte presión urbanística.

## Lugares e parroquias 
### Lugares de San Cristovo das Viñas 
### Parroquias da Coruña 
## Notas 
## Véxase tamén
San Cristovo das Viñas, San Cristovo das Viñas, A Coruña

miniatura|Situación de San Cristovo das Viñas no concello da Coruña.
**San Cristovo das Viñas** é un lugar da parroquia de San Cristovo das Viñas, no concello da Coruña. Segundo o padrón municipal (INE 2014) ten 98 habitantes (50 homes e 48 mulleres), o que supón un aumento nun habitante en relación ao ano anterior.

## Patrimonio 
A igrexa de San Cristovo das Viñas é de 1475, ampliada no século XVIII.

## Lugares e parroquias 
### Lugares de San Cristovo das Viñas 
### Parroquias da Coruña 
## Notas 
## Véxase tamén
The Walking Dead

**The Walking Dead** (*o morto andante* ou *os mortos andantes* en galego) pode referirse a:
* ***The Walking Dead*** (1936), unha película estadounidense dirixida por Michael Curtiz e protagonizada por Boris Karloff.
* ***The Walking Dead*** (1995), unha película estadounidense dirixida por Preston A. Whitmore II e protagonizada por Allen Payne.
* ***The Walking Dead*** - **Os mortos viventes** (2003-), unha serie mensual de historietas realizadas por Robert Kirkman, Richard Norton, Tony Moore e Charlie Adlard.
* ***The Walking Dead*** (2010-), unha serie de televisión estadounidense creada por Frank Darabont e baseada na serie de cómics homónima.
* ***The Walking Dead*** (2011-2012), un videoxogo estadounidense de Telltale Games baseado tamén no cómic.
* ***The Walking Dead*** (1985), un EP do grupo estadounidense Saint Vitus.
* O sobrenome adoptado polo **1º batallón do 9º de Marines** dos Estados Unidos, tras perder o 94% dos seus efectivos en Vietnam.
Nostián, Visma, A Coruña

miniatura|Situación de Nostián no concello da Coruña.
**Nostián** é un lugar da parroquia de Visma no concello da Coruña. Segundo o padrón municipal (INE 2014) ten 78 habitantes (36 homes e 42 mulleres), a mesma cantidade ca no ano anterior. Forma un único núcleo xunto con Nostián (Pastoriza, Arteixo).
## Lugares e parroquias 
### Lugares de Visma 
### Parroquias da Coruña 
## Notas 
## Véxase tamén
Mesón de Pardo, San Clodio, Leiro

** Mesón de Pardo** é un lugar da parroquia de San Clodio no concello ourensán de Leiro na comarca do Ribeiro. Tiña 13 habitantes no ano 2011 segundo datos do INE e do IGE, dos cales 7 eran homes e 6 mulleres.

## Toponimia 
O topónimo "Mesón" pode facer referencia a un establecemento público onde se serve comida, ou tamén pode estar vinculado cun orónimo que fai referencia a unha zona chá e elevada, nunha relación figurada co termo *meso* semellante á existente entre *meseta* e *mesa*.

## Lugares e parroquias 
### Lugares de San Clodio 
### Parroquias de Leiro 
## Notas
Testa (botánica)

En botánica, a **testa** é a máis externa das dúas camadas que constitúen o episperma ou tegumento que arrodea a semente das plantas espermatófitas. A camada máis interna denomínase tegme. A testa deriva dun dos tegumentos do óvulo: a primina. A testa é usualmente de consistencia dura e resistente. A súa función é a de protexer a semente da contorna. Algunhas semenetes forman proxeccións da testa que favorecen a absorción de auga no intre da xerminación ou que actúan coma protección suplementaria. En case todas as sementes, o micrópilo a través do cal penetrara o tubo polínico no óvulo, persiste en forma dun pequeno buraco da testa. Nas anxiospermas, un funículo une a semente á placenta polo interior da parede do froito. Ao retirar a semente fica unha cicatriz miúda ou fío que sinala o punto de inserción do funículo.
Nalgunhas ximnospermas, coma o *Ginkgo* e os *Cycas*, a testa das sementes presenta unha consistencia mol e carnosa e se denomina «sarcotesta», e , envolvendo o endosperma co embrión, a máis interna chamada «sclerotesta». A sarcotesta pode estar vascularizada e presentar óleos ou botar cheiros a ácido butírico, coma no caso do *Ginkgo biloba*.

## Notas 
## Véxase tamén 
### Bibliografía 
* 
* Parodi, L.R. 1987. Gramíneas. En: *Enciclopedia Argentina de Agricultura y Jardinería.* Tomo I. Segundo Volume. Descrición de plantas cultivadas. Editorial ACME S.A.C.I., Buenos Aires, PP: 1112.
* Strassburger, E. 1994. *Tratado de Botánica*. 8va. edición. Omega, Barcelona, 1088 p.
Vitoria (homónimos)

**Vitoria** pódese referir a:

***Vitoria**, acción de vencer nunha loita, triunfo,
***Vitoria**, carruaxe de cabalos con dous asentos e capota.

## Lugares 
* Vitoria - capital do País Vasco, tamén chamada **Gasteiz**,
* Lago Vitoria - lago africano,
* Cataratas Vitoria, cataratas no río Zambeze, África,
* Vitória, Espírito Santo - capital do estado do Espírito Santo, Brasil,
* Vitória, Porto - freguesía no concello do Porto, Portugal,
* Vitória, Salvador - distrito na cidade de Salvador, Brasil,
* Vitória da Conquista, municipio brasileiro do estado brasileiro, Bahia,
* Vittoria, vila de Sicilia, Italia.

## Botánica 
* Vitoria rexia, planta acuática do Amazonas (*Victoria amazonica*).

## Persoas 
* **Vitoria**, antropónimo feminino de Vítor.
** Vitoria de Suecia - princesa herdeira do trono sueco
** Vitoria do Reino Unido - Raíña do Reino Unido
** Vitoria, princesa do Reino Unido - Victoria Adelaide Mary Louise, princesa do Reino Unido
** Vitoria Uxía de Battenberg, raíña consorte de España co rei Afonso XIII, e neta da raíña Vitoria de Inglaterra.

## Clubs de fútbol 
* Esporte Clube Vitória - club de fútbol brasileiro da cidade de Salvador,
* Vitória Futebol Clube (Espírito Santo) - club de fútbol brasileiro da cidade de Vitória,
* Vitória Futebol Clube - club de fútbol portugués da cidade de Setúbal,
* Vitória Sport Clube - club de fútbol portugués da cidade de Guimarães.

## Outros 
*Vitoria en Europa, día da Vitoria en Europa que se celebra o 8 de maio desde 1945. 
*Vitoria (mitoloxía) - deusa romana.
*Vitoria de Samotracia, estatua grega de mármore do ano 190 antes de Cristo.
*Vitoria pírrica, enfrontamento bélico gañado a un prezo tan elevado que máis ben se pode considerar unha derrota.

## Véxase tamén 
*Vítor, Victor.
*Victoria.
Xoán Pastor Rodríguez

**Xoán Pastor Rodríguez Santamaría**, nado en Xuño (Porto do Son) en 1973, é un escritor e político galego do PSdeG-PSOE. Foi alcalde de Porto do Son entre 2009 e 2011.

## Traxectoria 
Licenciado en Filoloxía Galego-Portuguesa e Filoloxía Hispánica pola Universidade de Santiago de Compostela. Investigador sobre a literatura, ten publicado varios libros sobre escritores da Barbanza. Foi concelleiro en Porto do Son dende o 2003. Foi elixido alcalde de Porto do Son tras unha moción de censura a Manuel Tomé Piñeiro en 2009.

## Obras 
* *Escritores da Barbanza*, 1999.
* *Diccionario de escritores ribeirenses*, 2001.
* Con Román Arén: *Un río de sangue e tinta*, 2006. Asociación Cultural Barbantia e Concello de Boiro.
* *Dicionario Ramón Piñeiro*, 2009.

## Notas 
## Véxase tamén 
### Outros artigos 
* Eleccións municipais en Porto do Son

### Ligazóns externas 
* «Hai que romper coa mala imaxe que ten a vila, porque é irreal» Entrevista en *La Voz de Galicia*
* «No Barbanza somos un espazo literario riquísimo», Entrevista en *La Voz de Galicia*
Petra (homónimos)

***Petra**, un sitio arqueolóxico situado en Xordania
***Petra, Mallorca**, un concello das Illas Baleares.
***Petra Kvitová** (1990-), unha tenista checa.
***Petra Haden** (1971-), unha violinista estadounidense.
Caetra

miniatura|Torso fragmentario dunha estatua de guerreiro castrexo con caetra. Museo provincial de Ourense.
**Caetra** era o nome do escudo empregado polos guerreiros iberos e celtas. A caetra era de forma circular duns 40 a 90&nbsp;cm de diámetro. Suxeitábase ao corpo do guerreiro cunhas cordas ou tiras de coiro, que pasaban polo ombro e que daban gran mobilidade para combater tanto a pé como a cabalo. As formas e decoracións do escudo tiñan variacións e acabados na súa protección metálica, madeira ou coiro.

Os galaicos fan a súa entrada na historia escrita no século I d.C na épica Púnica de Silio Itálico sobre a Primeira Guerra Púnica dun xeito que aínda hoxe nos é familiar, dous mil anos despois:

## Descrición 
miniatura|dereita|Castrexos con caetra no Arde Lucus.
O escudo indíxena amósase nas estatuas de guerreiros galaicos, coma os de Lesenho (Boticas) ou no castro de Armeá (Allariz). 
 

## Notas
A Ponte, San Clodio, Leiro

** A Ponte** é un lugar da parroquia de San Clodio no concello ourensán de Leiro na comarca do Ribeiro. Segundo o INE e o IGE en 2011 tiña 22 habitantes (oito homes e catorce mulleres).

## Toponimia
esquerda|miniatura|Capela de Santo Antón.

O topónimo **A Ponte** débese a que o lugar se sitúa xunto á ponte de San Clodio, sobre o río Avia.

## Patrimonio
Capela de Santo Antón.

## Lugares e parroquias 
### Lugares de San Clodio 
### Parroquias de Leiro 
## Notas
O tempora, o mores!

[miniatura|[Marcus Tullius Cicero|Cicerón desenmascara a Catilina no Senado romano, obra de Cesare Maccari.]]
***O tempora, o mores!*** é unha locución latina que significa, literalmente, *Oh tempos!, oh costumes!*. Esta frase pertence a Cicerón e aparece no "Actionis in C. Verrem Secundae" e no "Oratio in L. Catilinam Prima". O orador, no seu discurso inaugural contra Catilina, deplora a crueldade e a corrupción dos homes da súa época en comparación a tempos pasados, onde os costumes e a moralidade non estaban tan corrompidos. Cicerón sentíase frustrado porque a pesar de todas as probas recompiladas en contra de Catilina, quen estivera conspirando en contra do senado romano dirixido por Cicerón, este aínda non fora executado.

Cicerón fai unha profunda descrición ao longo da historia de Roma, onde demostra que moitos cónsules mataron os seus conspiradores con moitas menos probas, como fora o caso do asasinato de Lucio Opimio a Caio Sempronio Graco, baseado unicamente en *quasdam seditionum suspiciones* (*algunhas sospeitas de sedición*).

Esta expresión é moi usada actualmente en numerosos artigos de prensa, onde ou ben se recordan os versos . de Jorge Manrique no sentido de como, ao parecer de cadaquén, calquera tempo pasado foi mellor, ou ben se fai mención ao rápido cambio de costumes e usos co paso do tempo.
 
## Notas
## Véxase tamén
### Ligazóns externas
* Recompilación de usos na prensa escrita
Paulo Silenciario

[miniatura|Interior da [igrexa de Santa Sofía en 2008.]]
**Paulo Silenciario** (*Paulus Silentiarius*, en grego Παῦλος Σιλεντιάριος) foi un poeta bizantino.
## Traxectoria
Ciro, seu pai, suponse que foi o *ἀπὸ ὑπάτων* ou *consul codicillaris* que escribiu algúns *Epigrammata* na antoloxía grega . O seu avó podería ser o Floro *ἀπὸ ὑπάτων* ou *consul codicillaris* que aparece citado en diversas *Novellae*, e no Código de Xustiniano, pero Fabricius pensa que o avó debía ser anterior. Probabelmente dos seus devanceiros había herdar o oficio de xefe dos *silentiarii* (secretarios da corte).

## Obras
Escribiu:
#Ἔκφρασις τοῦ ναοῦ τῆς ἁγίας Σοφίας, *Descriptio Magnae Ecclesiae s. Sanctae Sophiae*, 1029 versos, 134 dos cales iámbicos e o resto hexámetros, escritos en 562.
#Ἔκφρασις τοῦ Ἄμβωνος, *Descriptio Ambonis*, 304 versos dos que os 29 primeiros son iámbicos e o resto hexámetros
#*Epigrammata*, un total de 83, que aparecen na antoloxía grega.

## Notas
Vitoria rexia

A **vitoria rexia** (***Victoria amazonica***) é unha planta acuática da familia das ninfáceas, típica da rexión amazónica. Posúe unha gran folla en forma de círculo, que fica sobre a tona da auga, e pode chegar a ter até 2,5 metros de diámetro e soportar até 40 quilos se fosen ben distribuídos na súa superficie.

[thumb|left|Unha [flor de vitoria rexia.]]

## Descrición 
Caracterízase por ter grandes follas circulares (pratos) de até 2,5 metros de diámetro que boian na tona da auga sobre talos somerxidos que acadan 7 a 8 m de longo.

A flor, que mide até 40 cm de diámetro, ábrense á noitiña (a partir das seis da tarde). A flor (a floración ocorre dende o inicio de marzo até xullo) pode ser branca, lila, roxa, rosa e até amarela , e expelen un recendo nocturno doce semellante ao cheiro do albaricoque, chamada normalmente "rosa lacustre", mantense aberta até aproximadamente as nove horas da mañá do día seguinte. No segundo día, o da polinización, a flor é cor de rosa. Así que as flores se abren, o seu forte cheiro atrae os escaravellos polinizadores (*cyclocefalo casteneaea*), que as penetran e nelas fican os ovos. Hoxe existe o control por novas tecnoloxías (fertilización e hormonas) co que é posíbel controlar o tamaño dos pratos (follas), polo que é moi usada no paisaxismo urbano tanto en grandes lagos coma en pequenos espellos de auga.

thumb|left|Vista por baixo.
## Etimoloxía 
Ademais do nome galeguizado de vitoria rexia, no Amazonas coñécese co nome de *baronesa*.
Así mesmo no seu país de orixe ten outros nomes autóctonos: *irupé* (guaraní), *uapé*, *aguapé* (tupí), *aguapé-assú*, *jaçanã*, *nampé*, *forno-de-jaçanã*, *rainha-dos-lagos*, ''milho-d'água* e *cará-d'água*. Os ingleses déronlle o nome Vitoria en homenaxe á raíña, cando o explorador alemán ao servizo da Coroa Británica Robert Hermann Schomburgk levou as súas sementes para os xardíns do palacio inglés.

## Usos 
Ademais do uso ornamental en xardíns acuáticos, o zume extraído das súas raíces é utilizado polos indios como tintura negra para os cabelos. Tamén utilízase como folla sagrada nos rituais da cultura afro-brasileira denominándose **oxibata**.

## Notas 
* José Flávio Pessoa de Barros – Eduardo Napoleão - Ewé Òrìsà - *Uso Litúrgico e terapêutico dos Vegetais nas casas de candomblé Jêje-Nagô*, Editora Bertrand Brasil.

## Véxase tamén 
### Ligazóns externas 
* *Vitoria rexia'' en Jardineiro.net - foto e descrición
* A vitoria rexia en Indaial
Pazo de Trasfontao

O **pazo de Trasfontao** é unha construción señorial situada no lugar de Trasfontao, na parroquia de Silleda, no concello do mesmo nome. De estilo barroco, os edificios que o conforman datan do século XVIII.

Situado a carón da Vía da Prata, está rodeado por un muro dun par de metros de alto. Dentro do recinto, destacan, ademais do propio pazo, o pombal, así como a capela, situada ao pé da Vía. Alberga distintos escudos de armas de liñaxes como a dos Montenegro, Mosquera ou Oxea. Nas proximidades sitúase unha carballeira con exemplares centenarios.

En 2012 puxéronse en marcha as obras de rehabilitación da construción, valoradas en 1,3 millóns de euros.

## Notas 
## Véxase tamén 
### Outros artigos 
* Pazos de Galicia
Santo Antão, distrito de Santa Maria

**Santo Antão** é un dos dez distritos en que se divide a cidade de Santa Maria, no estado brasileiro do Río Grande do Sur.

## Límites 
Limítase cos distritos de Boca do Monte e Sede, e, cos municipios de Itaára e São Martinho da Serra.

## Barrios 
O distrito está dividido nos seguintes barrios:
#Santo Antão
Manuel Tomé Piñeiro

**Manuel Tomé Piñeiro**, nado en 1974, é un político galego do PPdeG. Foi alcalde de Porto do Son entre 2007 e 2009.

## Traxectoria 
Licenciado en enxeñería agrónoma e técnico especialista en medio ambiente, encabezou a candidatura PPdeG como independente nas eleccións municipais de 2007 e foi nomeado alcalde de Porto do Son o 15 de xuño de 2007, cun goberno en minoría. Unha moción de censura en 2009 revogouno do posto, co que se nomeou alcalde a Xoán Pastor Rodríguez, do PSdeG-PSOE.

## Notas 
## Véxase tamén 
### Outros artigos 
* Eleccións municipais en Porto do Son
Ramón Quintáns Vila

**Ramón Quintáns Vila**, nado en 1960, é un mestre e político galego. Foi alcalde de Porto do Son entre 1995 e 2007 polo PSdeG-PSOE, e edil neste municipio dende 1987 ata 2011.

## Traxectoria
En 1982 comeza a ser militante do PSdeG-PSOE, e tralas eleccións municipais de 1987 foi elixido concelleiro en Porto do Son e primeiro tenente de alcalde do municipio. Mantivo estes cargos tralas eleccións de maio de 1991. Tras varios enfrontamentos co entón alcalde Antonio González Groveiro é cesado dos seus cargos en maio de 1992. Posteriormente, tras abandonar todos os seus compañeiros na corporación o PSdeG, quedou como único representante desta formación no salón de plenos sonense.

Foi elixido candidato á alcaldía de Porto do Son polo PSdeG-PSOE para as eleccións de 1995. Tralos comicios do 28 de maio, os resultados posibilitaron a formación dun goberno de coalición entre socialistas e BNG, sendo Quintáns alcalde. Tralos comicios de 1999, foi reelixido, pero encabezando un goberno en minoría. Nas eleccións de 2003 a candidatura socialista experimentou unha suba de votos e concelleiros, e volveu ser reelixido alcalde, formando goberno cun concelleiro independente. Nese mesmo mandato foi deputado provincial, encargándose da área de Deportes. Nos comicios de 2007 sufriu unha forte perda de apoio, que xunto á negativa da portavoz do BNG de formar goberno cos socialistas, supúxolle ter que ceder á alcaldía ó PPdeG. A partir de entón, situouse como xefe da oposición sonense.

En novembro de 2009 triunfou unha moción de censura presentada polo PSdeG-PSOE e o BNG, trala cal a alcaldía pasou a estar ocupada polo socialista Xoán Pastor Rodríguez, o cal nomeouno concelleiro de cultura. En xaneiro de 2010 foi nomeado coordinador comarcal do PSdeG no Barbanza. En decembro de 2010 anunciou a súa retirada da política, desta forma deixou de ser concelleiro tralo remate da lexislatura en xuño de 2011, aínda que continuou como coordinador comarcal dos socialistas ata abril de 2013.

## Véxase tamén
### Outros artigos
*Eleccións municipais en Porto do Son
Santa Maria, Río Grande do Sur

**Santa Maria** é a quinta cidade do estado brasileiro do Río Grande do Sur en poboación total. Tiña uns 262 368 habitantes o 2011. A súa área total é de 1.779,556 km².

miniatura|esquerda|240px|Vista da cidade de Santa Maria.
Jesús Veiga

**Jesús Veiga Sabín**, nado en Miño en 1959, é un político galego do PPdeG

## Traxectoria
Foi concelleiro de Miño dende as municipais de 1983. Foi tenente de alcalde con Deogracias Romeu López e Juan Antonio Maceiras. Accedeu á alcaldía de Miño logo da renuncia de Juan Antonio Maceiras en xaneiro de 2013. En 2015 pasou á oposición, tras o pacto polo que os seis concelleiros do PP converteron en alcalde a Ricardo Sánchez Oroza. 

En xaneiro de 2016, pactou de novo co alcalde e pasou a ser tenente de alcalde ata 2019. En 2019, encabezou de novo a lista do Partido Popular, acadando catro concelleiros, 

## Notas
## Véxase tamén
### Outros artigos
* Eleccións municipais en Miño

### Ligazóns externas 
* «Yo antes no era alcalde», entrevista en *La Voz de Galicia*
Hemocromatose

A **hemocromatose** (do grego *αἷμα* *haima* 'sangue' e *χρώμα* *chróma* 'cor') é unha doenza que afecta ao metabolismo do ferro, provocando unha acumulación excesiva e prexudicial deste metal nos órganos e sistemas do corpo humano. Non ha de confundirse coa hemosiderose, afectación caracterizada polo exceso de hemosiderina nos tecidos, mais que non chega a producir dano orgánico algún. Cando o depósito de ferro chega a tal punto que ocasiona prexuízo aos órganos nos que se deposita (sobre todo o fígado), fálase de hemocromatose. Constitúe unha doenza hereditaria, sendo máis común na raza caucásica, sobre todo nos habitantes do norte de Europa. A prevalencia é de arredor de 1 cada 200-250 persoas nestes países.
O Castro de Ferreira, Ferreira de Pantón, Pantón

**O Castro de Ferreira** é unha vila da parroquia de Ferreira de Pantón no concello de Pantón, na provincia de Lugo. Segundo o padrón municipal (INE) en 2012 tiña 452 habitantes (222 homes e 230 mulleres), oito máis ca en 2011.

Neste lugar está a casa consistorial do concello de Pantón.

## Notas 
## Lugares e parroquias 
### Lugares de Ferreira de Pantón 
### Parroquias de Pantón
A Lavandeira, Ferreira de Pantón, Pantón

**A Lavandeira** é un lugar da parroquia de Ferreira de Pantón no concello de Pantón, na provincia de Lugo. Segundo o padrón municipal (INE) en 2012 tiña dez habitantes (seis homes e catro mulleres).

## Historia 
Este lugar da parroquia posúe unha estreita relación co mosteiro de Santa María de Ferreira de Pantón. Dado que o muro exterior deste templo linda con esta aldea, un gran número de habitantes da Lavandeira labraron as terras do mosteiro cisterciense ao estar tan próximas a elas. Nesta aldea mesmo moía un muíño (agora en ruínas) no río Ferreira.

## Lugares e parroquias
### Lugares de Ferreira de Pantón
### Parroquias de Pantón
A Torre, Ferreira de Pantón, Pantón

**A Torre** é un lugar da parroquia de Ferreira de Pantón no concello de Pantón, na provincia de Lugo. Segundo o padrón municipal (INE) en 2012 tiña oito habitantes (catro homes e catro mulleres), un menos ca en 2011.
## Toponimia
O topónimo **A Torre** débese a que o lugar naceu arredor do castelo de Maside.

## Lugares e parroquias 
### Lugares de Ferreira de Pantón 
### Parroquias de Pantón
Santadriao, Ferreira de Pantón, Pantón

**Santadriao** é un lugar da parroquia de Ferreira de Pantón no concello de Pantón, na provincia de Lugo. Segundo o padrón municipal (INE 2012) ten 4 habitantes (3 homes e 1 muller).

A aldea participou no congreso Sant Adrià: Camins d'Europa celebrado en Sant Adrià de Besòs en 2003

## Notas
## Lugares e parroquias
### Lugares de Ferreira de Pantón
### Parroquias de Pantón
Goián, Ferreira de Pantón, Pantón

**Goián** é un lugar da parroquia de Ferreira de Pantón no concello de Pantón, na provincia de Lugo. Segundo o padrón municipal (INE 2012) conta 80 habitantes (38 homes e 42 mulleres), o que supón unha diminución en 4 habitantes en relación ao ano anterior.

## Lugares e parroquias 
### Lugares de Ferreira de Pantón 
### Parroquias de Pantón
El Royo

**El Royo** é un concello español da provincia de Soria (Castela e León). A súa poboación é de 315 habitantes (INE 2012) e ocupa unha superficie de 126,06 km².

## Núcleos de poboación 
* Derroñadas
* Hinojosa de la Sierra
* Langosto
* El Royo
* Vilviestre de los Nabos

## Véxase tamén 
### Ligazóns externas 
* Páxina oficial do concello
Pontenova

Como topónimo **Pontenova** pode referirse a:

;En Galiza
***Pontenova**, lugar da parroquia de San Simón da Costa, no concello de Vilalba.

## Véxase tamén
### Outros artigos
Santa Flora, distrito de Santa Maria

**Santa Flora** é un dos dez distritos en que se divide a cidade de Santa Maria, no estado brasileiro do Río Grande do Sur.

## Límites 
Limítase cos distritos de Pains, Passo do Verde, São Valentim, e, cos municipios de São Sepé, São Gabriel e Dilermando de Aguiar.

## Barrios 
O distrito está dividido nos seguintes barrios:
#Santa Flora
Straub-Huillet

**Jean-Marie Straub** (nado en Metz o 8 de xaneiro de 1933 e finado o 20 de novembro de 2022) e **Danièle Huillet** (nada en París o 1 de maio de 1936 e finada en Cholet o 9 de outubro de 2006), formaron unha parella cinematográfica, dirixindo máis de vinte filmes entre 1963 e 2006.

## Traxectoria 
**Jean-Marie Straub** e **Danièle Huillet** coñecéronse en 1954 e casaron en 1959, manténdose xuntos até a morte de Danièle, mais sen teren descendencia. Malia seren franceses, traballaron especialmente en Alemaña e Italia, e o seu cinema destaca polo seu estilo rigoroso e de estimulación intelectual. As súas películas adoitan ter fontes de inspiración literarias.

Straub estivo relacionado coa cinefilia parisiense da época, e foi amigo de François Truffaut. Entre 1954 e 1958 traballou como asistente de directores como Robert Bresson, Abel Gance, Jean Renoir ou Jacques Rivette.

Straub e Huillet fixeron en 1963 o seu primeiro filme, unha curtametraxe de 18 minutos sobre un texto de Heinrich Böll, *Machorka-Muff*. O seguinte foi *Nicht versöhnt*, de 55 minutos, baseado tamén nunha novela de Heinrich Böll, cunha mirada moi crítica sobre a sociedade, posición que mantiveron de por vida. En 1968 fixeron *Chronik der Anna Magdalena Bach*, baseada no escrito da muller de Johann Sebastian Bach e con música deste autor. Adaptaron dúas óperas de Arnold Schoenberg, así como a primeira novela de Franz Kafka, *Amerika*.

## Filmografía 
* *Machorka-Muff* (1963)
* *Nicht versöhnt oder Es hilft nur Gewalt wo Gewalt herrscht* (1965)
* *Chronik der Anna Magdalena Bach* (1968)
* *Der Bräutigam, die Komödiantin und der Zuhälter* (1968)
* ''Les Yeux ne veulent pas en tout temps se fermer, ou Peut-être qu'un jour Rome se permettra de choisir à son tour* (1970)
* *Geschichtsunterricht* (1972)
* *Einleitung zu Arnold Schoenbergs Begleitmusik zu einer Lichtspielscene* (1973)
* *Moses und Aron* (1975)
* *Fortini/Cani* (1976)
* *Toute révolution est un coup de dés* (1977)
* *Dalla nube alla resistenza* (1979)
* *En rachâchant* (1982)
* *Trop tot, trop tard* (1982)
* *Klassenverhältnisse* (1984), sobre *América* de Kafka.
* *Der Tod des Empedokles* (1987)
* *Schwarze Sünde* (1989)
* *Paul Cézanne im Gespräch mit Joachim Gasquet* (1989)
* *Die Antigone des Sophokles nach der Hölderlinschen Übertragung für die Bühne bearbeitet von Brecht* 1948 (Suhrkamp Verlag, 1992).
* *Lothringen!* (1994)
* *Von heute auf morgen* (1997)
* *Sicilia!* (1999)
* *Operai, contadini* (2001)
* *Il Ritorno del figlio prodigo - Umiliati* (2003)
* *Une visite au Louvre* (2004)
* *Quei loro incontri* (2006)
* *Dialogue d'ombres'' (2013)

## Notas 
{{Barra portal|Cine|Francia]]
Antonio Lens Viera

**Antonio Lens Viera**, nado en Matanzas (Cuba) en 1847 e finado na Coruña o 18 de setembro de 1933, foi un político galego. Foi alcalde da Coruña en dous períodos, o primeiro entre 1920 e 1921 e o segundo en 1931.

## Traxectoria 
Estudante de Farmacia en Cuba, chegou á Coruña e abriu unha farmacia na cidade. Uniuse ao republicanismo fundando un casino republicano. Foi elixido concelleiro e como Tenente de Alcalde creou o gran Mercado coruñés e a Cociña Económica en 1886. Foi alcalde da Coruña desde o 1 de abril de 1920 até o 28 de xullo de 1921. En 1931 repetiría mandato, sendo o primeiro alcalde do período republicano.
[miniatura|Tumba de Antonio Lens no [cemiterio de Santo Amaro da Coruña.]]

## Véxase tamén 
### Ligazóns externas 
* Datos do alcalde en galegos.info 
* Datos do alcalde en estudoslocais.wikispaces.com 
* Datos do alcalde en blogs.ideal.es
Cápsula (froito)

[miniatura|*[Aristolochia clematitis*ː un exemplo de froito capsular]]
As **cápsulas** son froitos secos e dehiscentes (froitos que se abren ao madurar para ceibaren as sementes), compostos por máis dun carpelo. De todas as categorías de froitos, esta é a máis variábel, tanto no número de carpelos como no tipo de dehiscencia. Algúns autores consideran cápsulas alguunhas clases de froitos secos, como pixidios, mais outros autores consideran estes como entidades diferentes. Fórmanse a partir dun ovario súpero, e a dehiscencia pode adoptar numerosas formas distintas:
* *septicida*, , é dicir, abríndose pola xuntura entre carpelos, como nos estraloques (*Digitalis*);
* *loculicida*, é dicir, abríndose cada carpelo separadamente, coa nos tulipáns (*Tulipa* spp.);
* *septífraga*, é dicir, abríndose polos septos en planos paralelos ao eixo central do froito, cuxas partes internas fican coladas á columna axial, coma na (*Cedrela tubiflora*);
* *placentífraga*, é dicir, abríndose por dúas fendas paralelas achegadas á placenta;
* *foraminal* ou *valvular*, é dicir, abríndose poros na superficie superior da cápsula, por onde escapan as sementes ao abalar o vento os froitos;
* *dental*, é dicir, abríndose o ápice carpelar e formando un rebordo dentado na parte superior;
* *porícida*, ou sexa por poros que se abren por baixo do disco superior, por exemplo case todas as especies d xénero *Papaver* (papoulas).
* *circular* ou *transverso*, os chamados *píxides*, como por exemplo no meimendro (*Hyoscyamus albus*).
Algunhas cápsulas tenden a estoupar ao acadaren a madureza, espallando as sementes pola propia forza do estouro na chamada *autocoria*.

Os froitos capsulares están presentes en moitas outras familias botánicas, como Malvaceae, Cucurbitaceae (por exemplo, no caso de *Luffa operculata*), Myrtaceae (coma nos eucaliptos), Aristolochiaceae, e moitas outras. Algúns froitos, como o quiabo e froitos dalgúns hibiscos, son comestíbeis antes da súa maduración.

Adóitanse confundir as cápsulas coas noces, como na castaña de Pará (*Bertholletia excelsa*) e a castaña das bruxas (*Aesculus hippocastanum*), mais se diferencian destes froitos por seren dehiscentes.

## Notas
Federico Tapia

**Federico Tapia Segade**, nado na Coruña o 16 de abril de 1826 e finado na mesma cidade o 2 de setembro de 1891, foi un político galego. Foi alcalde da Coruña entre 1872 e 1873

## Traxectoria 
miniatura|200px|Placa da Rúa Federico Tapia.
[miniatura|Tumba de Federico Tapia no [cemiterio de Santo Amaro da Coruña.]]
Foi alcalde da Coruña desde o 1 de febreiro de 1872 até o 24 de agosto de 1873. Durante o seu mandato sucederon dous acontecementos políticos de gran relevancia: a visita á cidade do rei Amadeu I e a chegada da Primeira República Española. Foi membro da loxa La Herculina nº 10.

Federico Tapia pediu que o seu enterro fose civil, polo que o arcebispo, co apoio do gobernador civil Linares Rivas obrigou a que se realizase no cemiterio civil e que o cortexo fúnebre fose curto. Tras o enterro, ao que asistiron os líderes republicanos e unha multitude de persoas, tivo lugar unha ruidosa manifestación.

## Recoñecementos 
A cidade da Coruña adicoulle unha rúa do Ensanche en 1899. En 1937 a rúa designouse como Hortas de Garás, mais o cambio non chegou a ter efecto.

## Notas 
## Véxase tamén 
### Ligazóns externas 
* Datos do alcalde en estudoslocais.wikispaces.com 
* Datos do alcalde en lacorunadesdemipuntodevista.blogspot.com.es 
* Datos do alcalde en elpedazo.blogspot.com.es
Romaría do Rapaz

miniatura|dereita|Anfiteatro no que se celebran actos durante a Romaría do Rapaz
A **Romaría do Rapaz** é unha festa lúdica para nenos que ten lugar no mes de xuño na contorna do Santuario da Saleta, en Siador, no concello pontevedrés de Silleda.

Considerada única a nivel galego e español, a súa primeira edición celebrouse no ano 1989. Nela lévanse a cabo obradoiros de manualidades, actividades multiaventura e xogos tradicionais, ademais de actuacións de magos, pallasos ou agrupacións musicais. Nese día, o contorno do Santuario da Virxe da Saleta, onde tamén se celebra a romaría da Saleta, énchese de familias que aproveitan o equipamento existente ao pé dos carballos para xantar, merendar ou cear. O acto máis importante do día é o desfile de modelos con traxes elaborados con material de refugallo polos propios nenos e pais.

Esta apoiada polo Concello de Silleda, a Comunidade de Pais Saletinos e distintas institucións e colectivos.
Rocas

O topónimo **Rocas** pode referirse a:

;En Galiza
***Rocas**, parroquia do concello de Esgos;
****Mosteiro de Rocas**, lugar de dita parroquia;
****San Pedro de Rocas**, lugar de dita parroquia;
***Calle das Rocas**, lugar da parroquia de Castro, no concello de Narón;
***As Barrocas**, lugar da parroquia de Valadares, no concello de Vigo.

## Véxase tamén
### Outros artigos
Ángel Senra

**Ángel Senra Fernández**, nado en Santa Cristina de Barro (Noia) en 1860 e finado na Coruña o 2 de abril de 1932, foi un empresario e político galego. Foi alcalde da Coruña en 1931.

## Traxectoria 
Traballou como aprendiz e despois como operario en Brión, Santiago, Ordes e Oza dos Ríos. Estableceu o seu primeiro taller no Burgo. Trasladouse ao Portádego e de alí a Monelos, establecéndose finalmente na rúa da Alameda da Coruña. Pasou despois a Santo André e o Cantón Grande, onde instalou a súa primeira fábrica de calzado, que trasladou en 1912, a un local edificado nas hortas de Pernas. Durante a primeira guerra mundial subministrou ao exército francés. En 1924 montou unha gran fábrica de calzado na Parromeira. A fábrica chegou a exportar ata mil pares de zapatos diarios, unha gran parte para países suramericanos.

Membro da Cámara de Comercio, Industria e Navegación da Coruña, durante moito tempo foi vicepresidente primeiro. Republicano, foi concelleiro e tenente de alcalde en varias corporacións. Coa proclamación da Segunda República foi nomeado gobernador civil interino. E o 17 de abril foi elixido, por unanimidade, alcalde da cidade. Mantívose no cargo ata o 26 de agosto de 1931, cando presentou a súa dimisión por motivos de saúde. Faleceu un ano despois.
[miniatura|Tumba de Ángel Senra no [cemiterio de Santo Amaro da Coruña.]]

## Notas 
## Véxase tamén 
### Ligazóns externas 
* Empresario modelo y alcalde republicano artigo en *La Voz de Galicia*
Síndrome da sela baleira

A **síndrome da sela baleira** é un conxunto de signos e síntomas, secundarios a unha alteración anatómica da hipófise na sela turca. Nesta síndrome a glándula hipófise ou pituitaria fica ausente ou é de menor tamaño do normal. É máis frecuente en mulleres e pode ser detectada por resonancia magnética. O seu síntoma principal é a cefalea.

## Véxase tamén
### Outros artigos
* Hipófise
* Sela turca
* Esfenoide

### Ligazóns externas 
* Síndrome da sela turca baleira  (en)
Ramos

O topónimo **Ramos** pode referir a:

;En Galiza
***Ramos**, lugar da parroquia de Queizán, no concello do Corgo;
***Ramos**, lugar da parroquia de Eiré, no concello de Pantón;
***Ramos**, lugar da parroquia de Vilar de Ortelle, no concello de Pantón;
***Ramos**, lugar da parroquia de Vilapedre, no concello de Vilalba;
***O Río de Ramos**, lugar da parroquia de Ove, no concello de Ribadeo.

## Véxase tamén
### Outros artigos
Cortiñas, Prexigueiró, O Pereiro de Aguiar

**Cortiñas** é un lugar da parroquia de Prexigueiró no concello ourensán do Pereiro de Aguiar, na comarca de Ourense. Segundo o IGE, en 2023 tiña 350 habitantes (190 homes e 160 mulleres).
## Patrimonio
Capela de San Roque, construída en 1982.

## Lugares e parroquias 
### Lugares da Prexigueiró 
### Parroquias do Pereiro do Aguiar 
## Notas 
## Véxase tamén 
### Outros artigos 
* Lugares do Pereiro de Aguiar
Nostián

O topónimo **Nostián** pode referirse a:

;En Galiza
***Nostián**, lugar da parroquia de Pastoriza, no concello de Arteixo;
***Nostián**, lugar da parroquia de Visma, no concello da Coruña.

;Castro de Galiza
***Castro de Nostián**, poboado castrexo situado neste último lugar, preto da refinería da Coruña.